EkBass/fiwiki-20250220-pages-articles huggingface dataset:
Stara Zagora

Stara Zagora () on kaupunki Bulgariassa ja saman nimisen alueen pääkaupunki. Asukasluku on 137 363. Se on Etelä-Bulgarian tärkeä teollisuuskeskus. Se sijaitsee 231 kilometrin päässä Sofiasta ja 85 kilometrin päässä Plovdivista. Keisari Trajanuksen kunniaksi sille annettiin nimi Augusta Trajana ja myöhemmin Irinipolis Bysantin keisarinnan mukaan. Bysantti lahjoitti sen 717 bulgaareille ja turkkilaiset valloittivat sen 1371. == Lähteet == Luokka:Bulgarian kaupungit Luokka:Stara Zagoran alue
Pleven

Pleven (, aiemmin Plevna) on kaupunki Bulgariassa ja samannimisen alueen pääkaupunki. Asukasluku on 131 152 (2011). Pleven sijaitsee Pohjois- Bulgariassa Tonavan tasangon maatalousalueen keskellä muinaisessa Moesiassa, 170 kilometriä Sofiasta ja 50 kilometriä Tonavasta. Pleven tunnetaan osana Turkin sotaa vuonna 1877 käydystä Plevnan piirityksestä. ==Lähteet== ==Aiheesta muualla== Luokka:Bulgarian kaupungit Luokka:Plevenin alue
Plevna

Plevna tarkoittaa: * Plevna, nykyiseltä nimeltään Pleven, bulgarialainen kaupunki, jonka edustalla käytiin vuonna 1877 Plevnan taistelu * Plevna, Finlaysonin entinen kutomosali Tampereella; nykyään rakennuksen yhteydessä sijaitsevat panimoravintola Plevna ja Finnkinon elokuvateatteri Plevna * Plevna, majakkalaiva.
Blagoveštšenskin piiri

Blagoveštšenskin piiri (, ) on kunnallinen itsehallintoalue Baškortostanin länsiosassa Venäjällä. Piiri on perustettu vuonna 1930. Siihen kuuluu Blagoveštšenskin kaupunkikunta sekä 15 maalaiskuntaa. Piirin pinta-ala on 2 291 km². Blagoveštšenskin piirissä on noin 47 200 asukasta ja asukastiheys on 21 asukasta/km². Suurimmat etniset ryhmät ovat venäläiset (56 % v. 2002), tataarit, marit ja baškiirit. ==Aiheesta muualla== * Piirin sivusto * Tietoa piiristä (bashinfo.ru) Luokka:Baškortostanin piirit
Sliven

Sliven () on kaupunki Bulgariassa ja samannimisen alueen pääkaupunki. Asukasluku on 125 268 (2011). Sliven on kuuluisa Bulgarian "heitukoista", eli vapaustaistelijoista, jotka taistelivat turkilaisia vastaan vuosina 1700 - 1878 ja tunnetaan nimellä "Sadan "voivodin" (kapteenin) kaupunki". Slivenin ympärillä on "Siniset kivet" vuoristo ja siihen liittyvä kansallispuisto. Raikas ilma ja mineraalilähteet tarjoavat monipuolisia mahdollisuuksia vapaa- ajalle ja matkailuun. Bulgarian herätyksen opettaja ja runoilija Dobri Chintulov on syntynyt Slivenissa. Hänen museonsa sijaitsee Slivenin pohjoispuolella. Kaupungin tärkein teatteri sijaitsee pääpuistossa. Se on nimetty Stefan Kirovin mukaan, joka oli näkyvä näyttelijä ja ohjaaja. ==Lähteet== ==Aiheesta muualla== Luokka:Bulgarian kaupungit Luokka:Slivenin alue
Mizuki Noguchi

Mizuki Noguchi (, s. 3. heinäkuuta 1978 Kanagawa, Japani) on japanilainen kestävyysjuoksija. Noguchi aloitti kilpailemisen yleisurheilussa kouluaikoinaan. 1997 hän sai sponsorisopimuksen Wacoal-yhtiöltä. Lokakuussa 1998 Wacoalin johtaja Nobuyki Fujita joutui kuitenkin lähtemään yhtiöstä. Noguchin sponsorisopimus irtisanottiin samalla. Hän sai uuden sopimuksen Globaly-yhtiöltä helmikuussa 1999. Noguchi voitti Inyaman puolimaratonin vuonna 1999. Maaliskuussa 2002 hän juoksi ensimmäisen maratoninsa Nagoyassa ja voitti sen. Tammikuussa 2003 hän voitti Osakan maratonin ajalla 2.21.18. Yleisurheilun MM-kisoissa 2003 Noguchi sijoittui hopealle Catherine Ndereban jälkeen. Ateenan olympialaisissa 2004 hän voitti maratonin ajalla 2.26.20. Noguchi juoksi 25. syyskuuta 2005 Berliinin maratonilla ennätyksensä ja Aasian ennätyksen 2.19.12. Juoksun väliaikoina hän juoksi 25 kilometrin (1.22.13) ja 30 kilometrin (1.38.49) maailmanennätykset. ==Lähteet== ==Aiheesta muualla== * Luokka:Japanilaiset kestävyysjuoksijat Luokka:Japanilaiset olympiavoittajat Luokka:Vuonna 1978 syntyneet Luokka:Elävät henkilöt
Dobritš

Dobritš () on kaupunki Bulgariassa ja samannimisen alueen pääkaupunki. Asukasluku on 90 375 (2011). Se sijaitsee 30 kilometrin päässä Mustanmeren rannikosta. ==Historia== Kaupungin perusti 1500-luvulla turkkilainen kauppias Hacıoğlu Pazarcık, jonka nimeä se kantoi vuoteen 1882 asti. Ortodoksikirkko rakennettiin vuonna 1843. Bulgarialaiset valloittivat kaupungin turkkilaisilta 27. tammikuuta 1878, ja ruhtinas Aleksanteri I antoi sille nimen Dobrotitsa Dobrudžan keskiaikaisen hallitsijan mukaan. Kaupunki kuului 1913–1940 Romanialle nimellä Bazargic. Bulgarian joukot marssivat sinne 25. syyskuuta 1940. Vuodet 1949–1991 kaupunki tunnettiin nimellä Tolbuhin Neuvostoliiton marsalkka Fjodor Tolbuhinin mukaan. ==Lähteet== ==Aiheesta muualla== * Kunnallishallinnon kotisivut * Kaupungin kotisivut Luokka:Bulgarian kaupungit Luokka:Dobritšin alue
Menes

Menes (n. 3050 eaa.) oli Egyptin faarao ja Egyptin ensimmäisen dynastian perustaja. Tarinan mukaan hän yhdisti Ylä-Egyptin ja Ala-Egyptin yhdeksi valtioksi sekä perusti Egyptin ensimmäisen pääkaupungin Memfisin. Menes hallitsi yli 60 vuoden ajan, kunnes hänet surmasi virtahepo. Hänen katsottiin perineen valtansa suoraan Horus-jumalalta, ja hän oli maansa ensimmäinen ihmishahmoinen hallitsija. On mahdollista, että Narmer-niminen faarao oli sama henkilö kuin Menes, mutta hän saattoi myös olla Menesin edeltäjä. ==Lähteet== Luokka:Egyptin faaraot
Hellas (yritys)

Oy Hellas Ab oli suomalainen makeisalan yritys, joka toimi Maarian pitäjän (kuntaliitoksen jälkeen Turun) Kärsämäen kylässä. Anton Rudolf Gardberg aloitti makeisten valmistuksen Turussa vuonna 1899 ja perusti yhtiön vuonna 1910. Yhtiö hankki Kärsämäestä tehtaan vuonna 1915, jonne valmistus siirrettiin. Hellaksen tehdas aloitti toimintansa vuonna 1916 entisen Amalienborgin panimon rakennuksissa. Tehtaan perusti turkulainen Gardbergin kauppiassuku.Hellas. Juhan suku-uutiset 10.6.2008. Viitattu 1.1.2015.Hellaksen makeisista. Juhan suku-uutiset 17.12.2014. Viitattu 1.1.2015. Hellas- ja Huhtamäki-yhtymän yhteisyritys Huhtamäki-Hellas Oy perustettiin vuonna 1934. Yrityksen nimi oli Suklaatehdas Hellas Oy vuodesta 1940. Hellas sulautui vuonna 1951 Huhtamäki-yhtymään. Hellas toimi vuoteen 2006 asti osana Leafia, jolloin Leaf siirsi tuotannon ulkomaille. Hellas yhdistettiin Leafiin vuonna 1987. Hellaksella sai alkunsa muun muassa Tupla-patukat. == Katso myös == * Cloetta Suomi ==Lähteet== ==Aiheesta muualla== * Hellaksen ja Leafin makeisia Elinkeinoelämän keskusarkiston Aikakone-sivustolla * https://www.porssitieto.fi/yhtiot/lisaa/hellas.shtml Luokka:Turkulaiset yritykset Luokka:Entiset suomalaiset makeisvalmistajat Luokka:Entiset suomalaiset teollisuusyritykset
Sedan

Sedan eli porrasperä (brittienglannin mukaan saloon) on henkilöautojen yleisin korimalli. Porrasperässä auton takaikkunan alaosan ja tavaratilan luukun välissä on ”porras” eikä luukkua ole saranoitu takaikkunan kanssa yhteen. Sedanit ovat kaksi- tai neliovisia, kun taas hatchbackit eli viistoperät ovat kolmi- tai viisiovisia (takaluukku katsotaan oveksi, mikäli takaikkuna aukeaa sen mukana). Sedan on niin sanottu "kolmen laatikon" malli, jossa moottoritila, matkustajatila ja tavaratila ovat erillisiä tiloja. Hatchback- mallit ovat "kahden laatikon" malleja, jossa ei ole erillistä tavaratilaa. ==Sanan ’sedan’ alkuperä== Sanaa ’sedan’ on käytetty joissain kielissä kuvaamaan ’kantotuolia’. Sana siirtyi sittemmin kuvaamaan automallia. Italian murteessa ’sedia’ tarkoittaa ’tuolia’, ja useissa maissa kantotuolia merkitsevä sana on periytynyt latinan sanasta ’sed’, jonka kantasana on ’sella’ – kantotuolin perinteinen nimi. == Lähteet == Luokka:Auton korimallit Luokka:Seulonnan keskeiset artikkelit
Turun filharmoninen orkesteri

Turun filharmoninen orkesteri, entinen Turun Kaupunginorkesteri, on Suomen vanhin ja yksi maailman vanhimmista yhä toimivista sinfoniaorkestereista. Orkesteri aloitti toimintansa vuonna 1790 Turun Soitannollisena Seurana. Konserteissa esitettiin muun muassa Joseph Haydnia ja Ludwig van Beethovenia säveltäjien vielä eläessä. Jean Sibelius johti musiikkiaan yhteensä 18 konsertissa. Orkesteri kunnallistettiin vuonna 1927. Orkesterin vakinaisina kapellimestareina ovat toimineet Tauno Hannikainen, Toivo Haapanen, Ole Edgren, Jorma Panula, Paavo Rautio, Pertti Pekkanen, Igor Bezrodnyi, Jacques Mercier, Hannu Lintu, Tibor Bogányi ja Petri Sakari. Vuosina 2012–2019 ylikapellimestarina ja taiteellisena johtajana toimi Leif Segerstam. Vuosina 2021–2023 taiteellisena johtajana toimi Olli Mustonen. Syksystä 2024 alkaen ylikapellimestarina toimii John Storgårds. Päävierailijana toimi vuosina 2001–2011 Juha Kangas ja vuosina 2017–2023 Julian Rachlin. Syksystä 2023 alkaen päävierailijana toimii Christian Kluxen. Orkesterin kunniakapellimestarin arvon ovat saaneet yli puoli vuosisataa yhteistyötä orkesterin kanssa tehnyt Paavo Berglund sekä Leif Segerstam. Orkesterin kokoonpanoon kuuluu 74 soittajaa, ja se onkin Suomen viidenneksi suurin sinfoniaorkesteri. Orkesteri esiintyy pääasiassa vuonna 1952 valmistuneessa Turun konserttitalossa, joka oli Suomen ensimmäinen varsinainen konserttitalo. Vuodesta 1979 alkaen orkesteri on säännöllisesti levyttänyt suomalaista musiikkia. Orkesterin ja Karita Mattilan joululevy sekä orkesterin levy Suomalaisia klassisia suosikkisävelmiä ovat myyneet platinaa. == Lähteet == ==Kirjallisuutta== * ==Aiheesta muualla== * Orkesterin kotisivut Luokka:Suomalaiset sinfoniaorkesterit Luokka:Emma-palkinnon saajat Luokka:Turun musiikki
Jeff Hanneman

Jeffrey John ”Jeff” Hanneman (31. tammikuuta 1964 Oakland, Kalifornia – 2. toukokuuta 2013Ylen uutiset 3.5.2013 Los Angeles, Kalifornia) oli yhdysvaltalainen kitaristi, joka soitti Slayer-yhtyeessä ja myös sävelsi sille. Hanneman oli hyvin kiinnostunut sodasta. Hän keräili sotavälineitä vapaa-ajallaan. Monet hänen säveltämistään kappaleista käsittelevät sotaa, kuten esimerkiksi tunnetuimpiin Hannemanin sävellyksiin kuuluva Angel of Death, jonka sanoitukset käsittelevät Josef Mengelen tekemiä ihmiskokeita. Vuoden 2011 alussa Hanneman joutui leikkaukseen saatuaan ilmeisesti hämähäkin puremasta oikeaan käteensä nekrotisoivan faskiitin, ihon ja lihaskerroksen välissä etenevän hengenvaarallisen infektion. Vaikka kitaristin uskottiin palautuvan täydellisesti, hän ei voinut soittaa pian tapahtuneen jälkeen alkaneella Australian kiertueella.Lihansyöjäbakteeri iski Slayer- kitaristiin,viitattu 19.2.2011. Jotta keikkoja ei olisi tarvinnut perua, Hannemanin korvasi Exodus-kitaristi Gary Holt.Exodus lainaa keppimiestä Slayerille, viitattu 19.2.2011. Holtin lähdettyä palatakseen oman yhtyeensä kiertueelle, uudeksi sijaiseksi ilmoitettiin Cannibal Corpse -yhtyeen kitaristi Pat O’Brien, joka soitti Euroopan-kiertueen loppuun asti.Cannibal Corpse's Pat O'Brien Will Step in as Slayer's Guest Guitarist , viitattu 1.4.2011. Hanneman palasi lavalle 24. huhtikuuta soittamaan kaksi encore- kappaletta.Jeff Hanneman's return to the stage last night in Indio, CA, viitattu 24.4.2011. Vuoden 2012 toukokuussa Slayer ilmoitti, että Jeff Hanneman ei voi osallistua tuleville touko- ja kesäkuun keikoille Euroopassa ja Britanniassa kätensä vuoksi. Jeffiä tuurasi kiertueella Gary Holt. Hanneman kuoli 2. toukokuuta 2013. Yhtyeen jäsenten mukaan kuolinsyy oli alkoholin aiheuttama maksakirroosi. Slayer-kitaristin kuolinsyy selvisi, viitattu 10.5.2013. Hanneman oli kuollessaan 49-vuotias. ==Soittimet ja välineet== Vaikka Jeff Hannemanilla on nimikkosarja ESP:n valmistamia kitaroita, hän oli tunnettu Jackson-kitaroiden käyttäjä. Näkyvimmin Hannemanin käytössä vuosien ajan lienee ollut Jackson Custom Shop Soloist, joka on varustettu kahdella EMG:n mikrofonilla sekä koristeltu Oakland Raidersin, Dead Kennedysin ja Slayerin logotarroilla. Hanneman soitti myös ESP-kitaroilla, jotka oli varustettu niin ikään EMG:n valmistamilla mikrofoneilla. Jeff Hanneman käytti mielellään vanhoja 1980-luvun Marshall-vahvistimia, mallinimeltään JCM-800. Esivahvistimet olivat merkiltään Marshall JMP-1, ja niihin oli kytketty Bossin ekvalisaattorit. ===ESP:n nimikkosarja=== * ESP Jeff Hanneman Urban * ESP LTD JH-600 BK * ESP LTD Jeff Hanneman signature * ESP LTD JH200 ==Lähteet== ==Aiheesta muualla== * Jeff Hannemanin muistokirjoitus Helsingin Sanomissa Luokka:Yhdysvaltalaiset metallimusiikin kitaristit Luokka:Slayerin jäsenet Luokka:Vuonna 1964 syntyneet Luokka:Vuonna 2013 kuolleet Luokka:Seulonnan keskeiset artikkelit
Stefan Piesnack

Stefan ”Stefu” Karl Heinz Piesnack (s. 24. helmikuuta 1957 Helsinki) on suomalainen kitaristi ja säveltäjä. 1970-luvun lopulla ja 1980-luvulla hän soitti pääasiassa Pelle Miljoonan yhtyeissä ja Problems?-yhtyeessä. Hän oli Hanoi Rocksin perustajäsen, mutta ei ollut enää mukana levyttäneissä kokoonpanoissa. Hän on säveltänyt muun muassa Problemsin levyttämät kappaleet ”Maanantaina” ja ”Keskiyö”. Vuodet 2000–2005 Piesnack oli Tumppi Varonen & Problems? -yhtyeessä. Vuonna 2004 Pelle Miljoona & 1980 teki comebackin kokoonpanollaan, johon myös Piesnack kuuluu. Stefan Piesnack Band on julkaissut kaksi EP:tä: Twisty Road (2015) ja Crack Killer (2020). Aktiivisen musiikkiuransa jälkeen Piesnack on toiminut Suomen Setlementtiliiton, Setlementtinuorten liiton ja Kalliolan omistaman Muuralan Ässäkodin isäntänä. == Yhtyeet == *Plain Shit *Näköhäiriö (1976) :Problems?:in edeltäjä, yhtyeeseen kuuluivat myös Ari Taskinen ja Tumppi Varonen *Cochise *Hanoi Rocks (1979) *Pelle Miljoonan yhtyeet *Problems? *Tumppi Varonen & Problems? (2000–2005) *Stefan Piesnack Band (2010–) == Lähteet == Luokka:Suomalaiset kitaristit Luokka:Suomalaiset rockmusiikin säveltäjät Luokka:Hanoi Rocksin jäsenet Luokka:Pelle Miljoona Luokka:Vuonna 1957 syntyneet Luokka:Elävät henkilöt
Boknöje

Boknöje AB () on vuonna 1982 perustettu norjalaisen Bladkompaniet -kustantamon tytäryhtiö, joka sijaitsee Helsingborgissa Ruotsissa. Bladkompaniet on sittemmin fuusioitunut Schibsted -kustannusyhtiöön. == Lähteet == === Viitteet === ==Aiheesta muualla== *Boknöje.se *Schibsted Förlagen Luokka:Ruotsalaiset kirjankustantamot
Flying Fish Cove

Flying Fish Cove on Australialle kuuluvan Joulusaaren suurin asutuskeskus ja pääasiallinen satama. Se sijaitsee saaren koillisosassa. Vuoden 2011 väestönlaskennassa Flying Fish Covessa oli 1346 asukasta. Joulusaaren lentoasemalle on Flying Fish Covesta muutaman kilometrin matka. Flying Fish Cove oli ensimmäinen brittien asutus vuonna 1888. Se nimettiin kapteeni Maclearin HMS Flying Fishin mukaan. == Lähteet == == Aiheesta muualla == * Flying Fish Cove - the world's best shore dive? Christmas Island Blog Luokka:Joulusaari
Jamestown (Saint Helena)

Jamestown on Saint Helena, Ascension ja Tristan da Cunhan pääkaupunki, joka sijaitsee eteläisellä Atlantin valtamerellä Saint Helenan saarella. Kaupungin perusti Englannin Itä-Intian kauppakomppania vuonna 1659. Se edustaa Yrjöjen kauden siirtomaa-arkkitehtuuria ja sitä on ehdotettu muun saaren ohella Unescon maailmanperintökohteeksi. Monet rakennukset on rakennettu paikallisesta vulkaanisesta kivestä. Kaupunki on rakennettu jyrkkien kallioiden väliin, eikä sillä ole juurikaan tilaa laajeta. Tämän vuoksi kallion päälle on rakennettu esikaupunki, Half Tree Hollow, jonne kuljetaan portaita pitkin. Vuonna 2016 Jamestownin kaupungissa oli 629 asukasta ja Half Tree Hollow’ssa 984 asukasta. == Lähteet == == Aiheesta muualla == Luokka:Saint Helena
Jamestown

Jamestown voi tarkoittaa muun muassa seuraavia: * Jamestown, Saint Helenan pääkaupunki. * Jamestown, ensimmäinen brittien asutus Amerikassa. * Jamestown, kaupunki New Yorkin osavaltiossa, Yhdysvalloissa. * Jamestown, kaupunki Pohjois-Dakotan osavaltiossa, Yhdysvalloissa. * Jamestown, kylä Länsi- Dunbartonshiren hallintoalueella, Skotlannissa. * Jamestown, kylä Leitrimin kreivikunnassa Irlannissa. == Muita == * Jamestown Foundation, yhdysvaltalainen säätiö
George Town (Caymansaaret)

George Town on Caymansaarten pääkaupunki, joka sijaitsee saariryhmän suurimmalla saarella Grand Caymanilla. Sen asukasluku on 24 000 (1.7.2003). ==Aiheesta muualla== *Valokuvia George Townista Luokka:Caymansaaret Luokka:Pohjois-Amerikan kaupungit
Lapin kamariorkesteri

right Lapin kamariorkesteri () on Suomen ja samalla koko EU:n pohjoisin ammattikamariorkesteri. Orkesteri toimii Rovaniemellä, mutta konsertoi säännöllisesti koko Lapin alueella. Orkesterin kotisalina Rovaniemellä on toukokuussa 2011 valmistunut Kulttuuritalo Korundi. 18-jäsenisen orkesterin kapellimestarina ja taiteellisena johtajana on syksystä 1996 toiminut John Storgårds. TV1 on myöntänyt orkesterille Vuoden valopilkku 2003 -palkinnon Kalevi Ahon Luostosinfonian kantaesityksestä (esityksessä oli mukana myös Radion sinfoniaorkesteri). Orkesterin levytys tanskalaisen Vagn Holmboen kamarisinfonioista oli Gramophone Award 2013 ehdokkaana. Elokuussa 2014 Lapin kamariorkesteri vieraili Carinthischer Sommer -festivaalilla Itävallassa ja The BBC Proms-festivaalilla Lontoossa. Kalevi Ahon Theremin- ja käyrätorvikonsertto - levy sai 1900-2000 –lukujen musiikin konserttolevytysten sarjassa arvostetun saksalaisen ECHO Klassik –palkinnon v. 2015 . == Lapin kamariorkesterin levytykset == * Lapin kamariorkesteri: Astor Piazzolla (2002) * Jukka Linkola: Winds (2007) * Kalevi Aho: Luostosinfonia (2008) * Kalevi Aho: Rituals (2009) * In memoriam Pehr Henrik Nordgren (2011) * Kalevi Aho: Thereminkonsertto ja käyrätorvikonsertto * Vagn Holmboe: Chamber Symphonies * Sunleif Rasmussen: Motion/Emotion * Oi Jouluyö, Soile Isokoski * Nordic Sound * Aleksander Zemlinsky: Seven Songs and Chamber Symphony == Aiheesta muualla == * Lapin kamariorkesterin verkkosivut Luokka:Suomalaiset kamariorkesterit Luokka:Rovaniemen kulttuuri
Antje Harvey

Antje Harvey (o.s. Misersky, s. 10. toukokuuta 1967 Magdeburg) on saksalainen uransa lopettanut ampumahiihtäjä, maastohiihtäjä ja olympiavoittaja. Misersky aloitti uransa maastohiihtäjänä DDR:n joukkueessa, jossa hän voitti pronssia viestissä Seefeldissä 1985. Hän oli maansa mestari 5 km ja 20 km matkoilla, mutta kun hänen isänsä ja DDR:n maajoukkueen valmentaja Henner Misersky erotettiin tehtävästään kieltäydyttyään antamasta anabolisia steroideja tyttärelleen ja muille urheilijoille, myös Misersky pakotettiin lopettamaan uransa kieltäytyen itsekin käyttämästä niitähttps://www.olympic.org/antje- miserskyhttp://www.tokous.com/PDF/Articles/Antje%20Harvey%20Story.pdf . Misersky aloitti kilpailemisen ampumahiihdossa vuonna 1989 neljän vuoden kilpailutauon jälkeen. Vuoden 1991 MM-kilpailuissa hän sai 3 x 7,5 km viestissä pronssia. Albertvillen olympialaisissa 1992 hän voitti kultaa 15 km:n matkalla sekä hopeaa 7,5 km:llä ja 3 x 7,5 km viestissä. Lillehammerissa 1994 Harvey sai hopeaa 4 x 7,5 km viestissä. Maailmancupin osakilpailun hän voitti talvella 1992–1993 Anterselvassa ja Kontiolahdella ja sijoittui cupin kokonaiskilpailussa 1991–1992 seitsemänneksi ja 1992–1993 yhdeksänneksi. Antje Harvey lopetti uransa voitettuaan 1995 MM-kultaa viestissä. Hän avioitui vuonna 1993 amerikkalaisen Ian Harveyn kanssa ja sai kaksi tytärtä (Hazel s. 1996 ja Pearl s. 2001). Vuonna 2000 Harvey sai Yhdysvaltojen kansalaisuuden. == Lähteet == Luokka:Itäsaksalaiset maastohiihtäjät Luokka:Saksalaiset ampumahiihtäjät Luokka:Saksalaiset olympiavoittajat Luokka:Vuonna 1967 syntyneet Luokka:Elävät henkilöt
Vitoria-Gasteiz

Vitoria-Gasteiz (, , virallisesti molemmilla kielillä Vitoria-Gasteiz) on Álavan maakunnan pääkaupunki Pohjois-Espanjassa. Kaupunki on Baskimaan itsehallintoalueen epävirallinen pääkaupunki. Kaupungin väkiluku vuonna 2015 oli 243 918http://www.ine.es/jaxiT3/Datos.htm?t=2911. Se on väkiluvultaan itsehallintoalueen toiseksi suurin kaupunki. Vitorian perusti 1181 Navarran kuningas Sancho VI vanhan asutuksen paikalle ja linnoitti sen. Vuonna 1200 se päätyi Kastilialle Alfonso VIII:n valloittamana. Vuonna 1431 se sai kaupunkioikeudet Kastilian Juhana II:lta. Espanjan itsenäisyyssodassa käytiin 21. kesäkuuta 1813 Vitorian taistelu, jossa Wellingtonin herttua Arthur Wellesley löi ranskalaiset perin pohjin. Kaupungin torilla on taistelun muistoksi muistomerkki Gudua omentzeko estatua (esp. Monumento a la batalla de Vitoria) . Vanhakaupunki on hyvin säilynyt ja siellä on merkittäviä rakennuksia: Sokaren Etxea (esp. Casa del Cordón), goottilainen Pyhän Marian katedraali (Gasteizko Santa Maria katedrala, esp. Catedral de Santa María de Vitoria), arkeologinen museo ja Otxanda Andrearen dorrea (esp. Torre de Doña Ochanda), jossa sijaitsee luonnontieteellinen museo. Asemuseo (Arabako Arma Museoa, esp. Museo de Armería) esittelee aseita ja asevarusteita eri puolilta maailmaa esihistorialliselta ajalta 1900-luvulle asti. Vitoria-Gasteizin talous on monipuolista, ja muun muassa DaimlerChryslerilla ja Naipes Heraclio Fournierillä on toimintoja kaupungissa. Kaupunki on tilastoitu usein korkealle Espanjan kaupunkien elintasomittareissa, ja viheralueiden määrässä mitattuna se on Euroopan ykkönen 42 neliömetrillä asukasta kohden. Vitoria-Gasteiz oli vuoden 2012 Euroopan vihreä pääkaupunki. Kaupungin suurin jalkapalloseura Deportivo Alavés pelaa Espanjan korkeimmalla tasolla, Primera Divisionissa. Kaupungissa järjestetään kansainvälinen jazzfestivaali vuosittain heinäkuussa. == Kuvia == Vitoria - Ajuria Enea.jpg|Ajuriaenea (1920) on Baskimaan aluejohtajan virka-asunto. Vitoria - Plaza Nueva 02.JPG|Kaupungintalo. Vitoria - Catedral Vieja 11.JPG|Gasteizko Santa Maria katedrala (1200-luku). Vitoria - Parque de la Florida 25.jpg|Florida Parkea. Plaza Virgen Blanca VITORIA- GASTEIZ tras reforma.JPG|Andre Maria Zuriaren plaza. Gasteizko errementari kalea eta san petri eliza.jpg|Errementari Kalea vanhassakaupungissa. Vitoria - Museo Ciencias Naturales20.JPG|Otxanda Andrearen dorrea (1500-luku). Vitoria - Palacio Eskoriaza-Eskibel, patio 13.JPG|Eskoriatza Eskibel jauregia (1500-luku). Vitoria - Museo de Armeria 01.jpg|Arabako Arma Museoa (asemuseo). Bulevar de Salburua, Vitoria-Gastiez.jpg|Salburua bulebarra. Gasteiz, Euskal Herria.jpg|Plaza Berria (alh.) Vitoria-Gasteizin keskustassa. == Lähteet == == Aiheesta muualla == * Ayuntamiento Vitoria-Gasteiz * SPAIN.INFO * Festival de Jazz de Vitoria-Gasteiz * Google Local Luokka:Espanjan kaupungit Luokka:Álavan kunnat
Ventura Pons

Ventura Pons Sala (1945 Barcelona, Espanja – 8. tammikuuta 2024 Barcelona, Espanja) oli katalonialainen elokuvaohjaaja, -käsikirjoittaja ja tuottaja. Pons teki ensin pitkän uran teatterissa ja televisiossa. Sen jälkeen hän ryhtyi kuvaamaan katalonialaisia ja espanjalaisia kansankomedioita elokuvina. 1990-luvulla hän kiinnostui katalaanikirjailijoiden teksteistä ja teki elokuvia Benet i Jornetin ja Sergi Belbelin näytelmiin ja novelleihin kirjoittaen usein itse käsikirjoituksen. Nämä yhteiskunnalliset ja usein haastavat aiheet saivat kiitosta elokuvajuhlilla (El perque de tot plegat, Amic/Amat, Caries, morir (o no)). Ponsin käsikirjoitukset saivat useita palkintoja, ja katalaaniyleisö on juhlinut Ponsia kirjailijoidensa kansainvälisestä esille nostamisesta. Sittemmin Pons palasi populaareihin aiheisiin ja teki elokuvia amerikkalaisen mallin mukaan. Pons vieraili Suomessa Espoo Ciné -elokuvajuhlilla vuonna 1999, jolloin festivaalilla esitettiin hänen elokuvansa Amic/Amat (1998). == Lähteet == Luokka:Espanjalaiset elokuvaohjaajat Luokka:Espanjalaiset elokuvakäsikirjoittajat Luokka:Vuonna 1945 syntyneet Luokka:Vuonna 2024 kuolleet
Vitoria

Vitoria voi tarkoittaa ainakin seuraavia: ;paikkoja: * Vitória, kaupunki Brasiliassa * Vitoria-Gasteiz, kaupunki Espanjassa ;henkilöitä: * Francisco de Vitoria (1473–1546), espanjalainen dominikaaninen filosofi ;laivoja: *Vitoria, alk. M/T Palva, suomalainen, vuonna 1984 Panamaan myyty tankkialus.
Elche

Elche, katalaaniksi Elx on kaupunki Espanjassa Valencian Baix Vinalopón comarcassa lähellä Välimerta. Sen asukasluku vuonna 2021 oli 234 205. Vinalopó-joki virtaa kaupungin halki. Kaupungissa on merkittävää kenkäteollisuutta, kumiteollisuutta ja matkailua. Elchessa on Ciutat d'Elx -konferenssikeskus, kansainvälinen Alicante-Elchen lentoasema ja yliopisto Universidad Miguel Hernández. Lähistöllä on UNESCOn maailmanperintökohteeksi julistettu Euroopan suurin palmumetsä. Kaupungin jalkapalloseura Elche CF pelaa kaudella 2023-2024 Espanjan toiseksi korkeimmalla sarjatasolla Segunda Divisiónissa. == Lähteet == == Aiheesta muualla == * Kaupungin verkkosivut * Kaupungin turismisivut Luokka:Unescon maailmanperintökohteet Espanjassa Luokka:Valencian itsehallintoalueen kaupungit
Gezahegne Abera

Gezahegne Abera (s. 23. huhtikuuta 1978 Etya, Arsi, Etiopia) on etiopialainen kestävyysjuoksija.Gezahegne Abera == Ura == Abera on lähtöisin kahdeksanlapsisesta perheestä Arsin maakunnasta, josta tulee suurin osa etiopialaisista maratoonareista. Hän työskenteli pienestä pitäen isänsä maatilalla. Hän juoksi päivittäin 25 kilometrin pituisen koulumatkan paljain jaloin, mikä auttoi häntä myöhemmin urheilu-urallaan huomattavasti. Abera juoksi ensimmäisen maratoninsa vuonna 1999, kun hän osallistui Los Angelesin maratonille. Hän sijoittui kilpailussa neljänneksi, mikä avasi hänelle paikan Sevillan MM-kisoihin. MM-kisoissa hän juoksi maratonilla yhdenneksitoista. Myöhemmin samana vuonna hän voitti Fukuokan maratonin ajalla 2.07.54, mikä on edelleen hänen ennätyksensä. Vuonna 2000 hän sijoittui Bostonin maratonin toiseksi. Sydneyn vuoden 2000 olympialaisten maratonkilpailun loppuvaiheessa kärkiryhmässä oli kolme miestä: Abera, Tesfaye Tola ja Eric Wainaina. Wainaina yritti irtiottoa 37 kilometrin kohdalla, mutta kaksi kilometriä myöhemmin Abera siirtyi johtoon ja voitti lopulta olympiakultaa. Hänestä tuli 22-vuotiaana kaikkien aikojen nuorin maratonin olympiavoittaja. Seuraavana vuonna hän voitti Edmontonin MM-kisoissa kultaa sekunnin erolla Kenian Simon Biwottiin. Näin Aberasta tuli ensimmäinen juoksija, joka voitti peräkkäisissä kisoissa maratonin olympiakultaa ja MM-kultaa. Vuonna 2002 Abera voitti Funyokan maratonin. Vuonna 2003 hän voitti Lontoon maratonin ajalla 2.07.56, mutta joutui keskeyttämään Pariisin MM-kisoissa loukkaantumisen takia. Hän ei myöskään kyennyt osallistumaan Ateenan 2004 olympialaisiin loukkaantumisten takia. 8\. kesäkuuta 2003 Abera meni naimisiin Elfenesh Alemun kanssa. Alemu on Etiopian parhaita naismaratoonareita. Mahtipontisissa häissä oli 25 000 vierasta. Alemun hääjuhlissa käyttämä laahus oli maailman pisin – noin 500 metriä. Abera on kerännyt menestyksellään sievoisen omaisuuden. Näin hänestä on tullut köyhien etiopialaisnuorten esikuva, jonka ansiosta monet pyrkivät pääsemään köyhyydestä urheilemalla. == Lähteet == Luokka:Etiopialaiset kestävyysjuoksijat Luokka:Etiopialaiset olympiavoittajat Luokka:Vuonna 1978 syntyneet Luokka:Elävät henkilöt
Ilham Al Madfai

Ilham Al Madfai (s. 1941) on irakilainen laulaja ja kitaristi. Hän opiskeli Lontoossa arkkitehtuuria. Al Madfain ensimmäiset yhtyeet olivat Twisters ja 13 ½. Kun hän vuonna 1991 palasi Irakiin ulkomailla työskentelemisen jälkeen, hän perusti yhtyeen Firqat Ilham. Al Madfai asuu tällä hetkellä Bagdadissa. Al Madfain musiikissa on vaikutteita arabialaisesta perinnemusiikista ja länsimaisesta populaarimusiikista. == Aiheesta muualla == *Ilham Al Madfai Luokka:Irakilaiset laulajat Luokka:Irakilaiset kitaristit Luokka:Arabialaiset laulajat Luokka:Vuonna 1941 syntyneet Luokka:Elävät henkilöt
Jaén

Jaén on kaupunki Espanjan Andalusiassa ja Jaénin maakunnan pääkaupunki. Kaupungin asukasluku oli 114 238 vuonna 2017. Maurien valloituksen jälkeen kaupunki, joka tuolloin tunnettiin nimellä Jayyan, kehittyi kauppakeskukseksi. Kaupungissa on maurien valtakaudelta muistona linnoitus ja kylpylä. Renessanssityylistä katedraalia alettiin rakentaa vuonna 1532, ja se valmistui 1700-luvulla. Kaupungissa on myös piispanistuin. Paikalliset pitävät Jaénia maailman oliiviöljypääkaupunkina. Kaupungissa on kemian-, elintarvike- ja tekstiiliteollisuutta. Universidad de Jaén -yliopistossa on noin 15 000 opiskelijaa. == Liikenne == Jaéniin rakennettiin 4,7 kilometriä pitkä raitiovaunulinja keskustan ja teollisuusalueen välille. Linja avattiin vuonna 2011, ja se oli matkustajilleen ilmainen. Jaénilainen linja-autoyhtiö teki kantelun avajaisten jälkeen, koska sen mielestä ilmaiseksi toimiva raitiolinja vaaransi kilpailun. Tämän jälkeen kaupungin omistamat viisi Alstomin valmistamaa Citadis 302 matalalattiaraitiovaunua eivät ole liikennöineet, mistä koituu kunnalle kustannuksia kuusi miljoonaa euroa vuodessa. == Urheilu == Kaupungin jalkapallojoukkue Real Jaén Club de Fútbol pelaa toisessa divisioonassa. == Kuvia == Ayuntamiento de Jaén K03.jpg|Kaupungintalo Castillo de Santa Catalina - JuanJaén.jpg|Castillo de Santa Catalina Baños Árabes.Jaén.jpg|Baños Árabes Jaén - Bulevar K12.jpg|Parque del Bulevar Catedral de Jaén. Fachada principal.jpg|Jaénin katedraali Jaén - Palacio de Villardompardo.jpg|Palacio de Villardompardo Jaén - Obispado de Jaén K01.jpg|Palacio Episcopal de Jaén Jaén - Plaza de los Naranjos.jpg|Plaza de los Naranjos == Lähteet == == Aiheesta muualla == Luokka:Andalusian kaupungit Luokka:Jaénin kunnat
Algeciras

Algeciras on kaupunki Andalusiassa, Espanjassa. Kaupungin asukasluku on 118 920 (vuonna 2015).Instituto Nacional de Estadística Kaupunki sijaitsee Gibraltaria vastapäätä Gibraltarinsalmen rannalla Välimeren puolella vähän pohjoiseen Tarifasta, joka on Espanjan eteläisin kaupunki. Kaupungin nimi tulee arabialaisesta nimestä Al-Jazeera Al-Khadra, joka merkitsee vihreää saarta.http://iberianature.com/spain_culture/tag/etymology-of-spanish- placenames/http://www.cadizturismo.com/destinos/provincias/cadiz/municipios/algeciras/historia/?set_language=en Algecirasista on laivayhteys Tangeriin ja Ceutaan Afrikkaan. Kaupungissa on myös Cepsan öljynjalostamo ja tankkerien lastauspaikka. Algeciraksessa sijaitsee Algeciraksen satama, joka on yksi Välimeren vilkkaimmista satamista. == Kuvia == Plaza Alta Algeciras.JPG|Plaza Alta de Algeciras Plaza Alta de Algeciras (2).JPG|Iglesia de Nuestra Señora de la Palma Faro de Punta Carnero, en la bahía de Algeciras.jpg|Punta Carneron majakka Plazoleta san isidro.JPG|Plaza San Isidro == Lähteet == === Viitteet === ==Aiheesta muualla== * Algericasin sivusto Luokka:Andalusian kaupungit
Mark Kirchner

Mark Kirchner (s. 4. huhtikuuta 1970 Neuhaus am Rennweg, Itä-Saksa) on saksalainen ampumahiihtäjä, maailmanmestari ja olympiavoittaja. Kirchner voitti Albertvillen olympialaisissa 1992 kaksi olympiakultaa (10 km ja viesti) ja yhden hopean (20 km). Lillehammerin olympialaisissa 1994 hän otti kultaa viestissä. Lillehammerissa Kirchner sijoittui 10 kilometrillä kahdenneksitoista ja 20 kilometrillä seitsemänneksi. Maailmanmestaruuksia Kirchner voitti kaikkiaan seitsemän. 10 kilometrin kilpailun hän voitti vuosina 1990, 1991 ja 1993, viestin vuosina 1991 ja 1995, 20 kilometrin kilpailun vuonna 1991 ja joukkuekilpailun vuonna 1990. Kirchner oli kahdesti maailmancupin kokonaiskilpailun kakkonen (1990–1991, 1992–1993). == Lähteet == == Aiheesta muualla == * * Luokka:Saksalaiset ampumahiihtäjät Luokka:Saksalaiset olympiavoittajat Luokka:Vuonna 1970 syntyneet Luokka:Elävät henkilöt
Moskovan piiri (Pietari)

Moskovan piiri () on hallintoalue Pietarissa. Se sijaitsee kaupungin ydinkeskustan eteläpuolella ja rajoittuu pohjoisessa Amiraliteetin piiriin, idässä Frunzen ja Puškinin piiriin, etelässä Leningradin alueeseen ja lännessä Kraasselan ja Kirovin piiriin. ==Kunnallishallintoalueet== Moskovan piiri jakautuu viiteen kunnallishallintoalueeseen ja ne ovat asemaltaan Pietarin keskustan kaupunginosia. Kunnallishallintoalueet ovat * Moskovskaja Zastava (Московская Застава) * Gagarinskoje (Гагаринское) * Novoizmailovskoje (Новоизмайловское) * Pulkovski meridian (Пулковский меридиан) * Zvjozdnoje (Звёздное). Luokka:Pietarin hallintopiirit
The Manila Times

The Manila Times on filippiiniläinen sanomalehti. Se on ilmestynyt loppuvuodesta 1898 lähtien, joten se on Filippiinien vanhin yhä julkaistava sanomalehti. Lehti on broadsheet ja kokonaan englanninkielinen. == Aiheesta muualla == *Manila Times Luokka:Filippiiniläiset sanomalehdet
Ceviaani

Ceviaani on geometriassa kolmioon liittyvä jana. Se yhdistää kolmion kärjen ja sen vastaisen sivun tai sivun jatkeella olevaan pisteeseen, joka ei kuitenkaan ole kolmion kärkipiste. Sivun kohtaamispistettä kutsutaan kantapisteeksi. Nimi Cevian tai cévienne on alun perin annettu italialaisen Giovanni Cevan kunniaksi. Muunkieliset vastineita nimelle ovat muun muassa , , , , , , ja . Se ei ole vakiinnuttanut asemaansa suomalaisessa termistössä, mutta muunlaisen nimityksen puuttuessa tätä nimitystä voidaan käyttää suorana käännöksenä. Kolmion eri kärjistä lähtevät ceviaanit voivat kaikki leikata toisensa yhteisessä leikkauspisteessä, ceviaanipisteessä. Tällaisen leikkauspisteen olemassaolon voi todeta Cevan lauseen avulla. == Ceviaanin pituus == Stewartin lauseen mukaan ceviaanin pituus p toteuttaa yhtälön a(p^2 + xy) = b^2x + c^2y, missä a, \, b ja c ovat kolmion sivuja ja x on jaetun sivun a kärjen B puoleinen osa ja y kärjen C puoleinen osa. Ceviaanin pituus saadaan tästä ratkaistua :p=\sqrt{\frac{b^2x+c^2y}{a} -xy}. === Ceviaanien pituuksia === Seuraavissa ceviaanien pituuksien lausekkeissa A merkitsee kolmion pinta-alaa, \beta ja \gamma kolmion sivujen b ja c vastaisia kulmia sekä p kolmion piirin puolikasta eli puolipiiriä. Ne ovat kaikki johdettavissa Stewartin lauseesta. * Korkeusjanan pituus h_a=\frac{bc}{2R}=\frac{2A}{a}=c \sin \beta = b \sin \gamma, * Kulmanpuolittajan pituus w_a=\frac{1}{b+c}\sqrt{bcp(p-a)}=\frac{1}{b+c}\sqrt{bc(b+c-a)(b+c+a)} , * Keskijanan pituus m_a=\tfrac{1}{2} \sqrt{2(b^2+c^2)-a^2} ja * Symmediaanin pituus L_a=\frac{bc}{b^2+c^2} \sqrt{2(b^2+c^2)-a^2}. == Ceviaanin kantapiste == Kantapiste on ceviaanin leikkauspiste kärjen vastaisella sivulla tai sen jatkeella. Jos kantapiste on kolmion sivulla, se jakaa sivun kahteen osaan. Seuraavien ceviaanien kantapisteiden jako-ominaisuuksia: * Kulmanpuolittaja jakaa vastaisen sivun viereisten sivujen suhteessa eli b : c. * Keskijana jakavat vastaisen sivun kahteen yhtäpitkään osaan eli sivun jakosuhde on 1 : 1. * Symmediaani jakaa vastaisen sivun viereisten sivujen neliöiden suhteessa eli b2 : c2. Kun ceviaanien kantapisteet yhdistää toisiinsa, saadaan uusi kolmio, ceviaanikolmio. == Lähteet == * === Viitteet === Luokka:Kolmion geometria Luokka:Geometria
Santa Coloma de Gramenet

Santa Coloma de Gramenet (esp. Santa Coloma de Gramanet, hist. Gramenet de Besòs) on kaupunki Barcelonan maakunnassa Katalonian itsehallintoalueella Espanjassa. Asukasluku oli 117 597 vuonna 2017. Instituto Nacional de Estadística Kaupungin erottaa Barcelonasta Besósjoki; välimatka kaupunkien keskustorien välillä on 8 kilometriä. ==Lähteet== == Aiheesta muualla == * Grame.net Luokka:Katalonian kaupungit
Oleminen

Oleminen on filosofinen, ontologinen termi, joka liittyy läheisesti olemassaoloon tai voidaan tulkita sen kanssa yhteneväksi. Mannermainen filosofia, kuten eksistentialismi, on kuitenkin antanut termille oman erityisen merkityksensä. == Oleminen mannermaisessa ja eksistentialistisessa filosofiassa == Jotkut filosofit ovat kieltäneet, että ”olemisen” käsitteellä olisi mitään merkitystä, koska määritämme olion olemassaolon sen suhteilla toisiin olioihin ja niillä tapahtumilla (muutoksilla, teoilla), joita olioon liittyy. Eksistentialistifilosofit, kuten Jean-Paul Sartre, samoin kuin jotkut aiemmat mannermaiset filosofit, kuten G. W. F. Hegel ja Martin Heidegger, ovat käsitelleet olemista paljon. Hegel erotti olioiden olemisen (oleminen itsessään) ihmisten olemisesta (Geist). Hän ei kuitenkaan uskonut, että ”olemiselle” voitaisiin hahmotella mitään määritelmää, koska jos olio riisutaan kaikista sen ominaisuuksista (predikaateista), jäljelle jää vain ei- mitään. Heidegger pyrki fundamentaaliontologiassaan esittämään alkuperäisen esisokraattisen kysymyksen olemisen mielestä uudelleen. Hän tutki, kuinka kysymys voitaisiin esittää mielekkäästi, koska vaikuttaa, että oleminen on yhtä aikaa sekä kaikkein suurinta, koska se sisältää kaiken mitä on, ja vähäisintä, koska siitä ei voida sanoa mitään erityistä. Heidegger erotteli erilaisia olemisen tapoja: # Käsillä-oleminen: Yksityinen olemisen tapa, kuten huomaamattomiksi jäävien, tuttujen käyttöesineiden oleminen. # Esillä- oleminen: Esineellistettyjen, objektivoitujen, pysyvästi läsnä olevien objektien oleminen. # Maailmassa-oleminen: Inhimillinen oleminen. Heideggerille se, joka esittää kysymyksen olemisesta, on Dasein. Sartre hyödynsi ajatusta olemisen eri tavoista ja perusti inhimillisen vapauden ajatuksensa ontologisesti erotteluun itsessään-olemisen ja itselleen-olemisen välillä. == Lähteet == == Aiheesta muualla == * Corazzon, Raul: The Vocabulary of Ontology: Being. Theory and History of Ontology. Luokka:Fenomenologia
Ture Hollstén

Ture Oliver Hollstén (29. syyskuuta 1896 Tammisaaren maalaiskunta − 1. tammikuuta 1978 Dragsfjärd) oli suomalainen Ruotsalaisen kansanpuolueen (RKP) kansanedustaja ja kunnallisneuvos. Hollstén oli maanviljelijä Dragsfjärdissä vuodesta 1921 ja Dragsfjärdin kunnan kanslian esimies vuosina 1936–1943. Hän oli Turun läänin eteläisestä vaalipiiristä valittuna RKP:n kansanedustajana vuosina 1945–1948 ja 1951–1954. Hän sai kunnallisneuvoksen arvonimen vuonna 1957. Hollstén oli valitsijamiehenä vuosien 1950 ja 1956 presidentinvaaleissa. Hän on yksi useista henkilöistä, joita arveltu vuoden 1956 vaalin ”ratkaisevan äänen” antajaksi. Ilkka Hakalehto mainitsi vuonna 1974 julkaisemassaan Väinö Tannerin elämäkerrassa, että Hollstén olisi ollut se valitsijamies, joka äänesti kolmannella kierroksella Urho Kekkosta, vaikka hänen luultiin äänestäneen K.-A. Fagerholmia.Jukka Perttu: Suku vahvisti: Hollsten äänesti Kekkosta (tilaajille) Helsignin Sanomat 2.4.2006. Viitattu 9.3.2024. Hakalehto haastatteli Hollsténia kirjaa varten. Kirjan julkaisun jälkeen Kekkonen kirjoitti päiväkirjaansa tiedon olevan väärä, koska ”oikeaa ei tiedä muut kuin Niilo Kosola ja minä”. Hollsténin poika vahvisti vuonna 2006, että Hollstén oli tunnustanut hänelle äänestäneensä Kekkosta. On pidetty mahdollisena, että vuoden 1956 vaalissa sekä Kekkonen että Fagerholm saivat ääniä toistensa valitsijamiehiltä eikä yksittäistä ratkaisevaa ääntä siten ollut. Hollstén oli Turunmaan ruotsalainen maataloustuottajain liiton puheenjohtaja ja Suomenruotsalaisten kansankäräjien jäsen. ==Lähteet== Luokka:Kansanedustajat Luokka:Suomen ruotsalaisen kansanpuolueen poliitikot Luokka:Varsinais-Suomen vaalipiiri Luokka:Vuonna 1896 syntyneet Luokka:Vuonna 1978 kuolleet
Isobutanoli

Isobutanoli kuuluu alkoholien aineryhmään. Isobutanolin kemiallinen kaava on C4H9OH ja rakennekaava voidaan esittää muodossa (CH3)2CHCH2OH. Isobutanolista käytetään myös nimiä 2-metyyli-1-propanoli, isopropyylikarbinoli ja isobutyylialkoholi. Isobutanoli on normaaliolosuhteissa väritön neste, jonka moolimassa on 74,1 g/mol, sulamispiste –108 °C, kiehumispiste 108 °C, tiheys 0,80 g/cm3 (vesi = 1,0 g/cm3), liukoisuus veteen 8,7 g/100 ml (20 °C), leimahduspiste 28 °C, itsesyttymislämpötila 415 °C ja CAS-numero 78-83-1. Yhdistettä esiintyy kukkien tuoksuissa ja semiokemikaalina eliöiden viestinnässä. Isobutanoli on eräs butanolin C4H9OH isomeerisistä muodoista. == Valmistus ja käyttö == Isobutanolia saadaan sivutuotteena valmistettaessa metanolia hiilimonoksidista ja vedystä ja voidaan tislata sikunaöljystä. Pääasiallisesti isobutanolia valmistetaan kuitenkin propeenin hydroformylaatiolla ja syntyvä 2-metyylipropanaali pelkistetään vedyttämällä. Isobutanolia käytetään liuottimena ja isobutanaalin ja isobuteenin valmistuksessa. Ernst Billig: Butyl Alcohols, Kirk-Othmer Encyclopedia of Chemical Technology, John Wiley & Sons, New York, 2001. Viitattu 15.04.2013Heinz-Dieter Hahn, Georg Dämbkes, Norbert Rupprich, Hubert Bahl & Guido D. Frey: Butanols, Ullmann's Encyclopedia of Industrial Chemistry, John Wiley & Sons, New York, 2013. Viitattu 15.04.2013 == Katso myös == *Butanoli *1-butanoli *2-butanoli *Tert-butanoli == Lähteet == == Aiheesta muualla == * *Inchem: Isobutanol CAS N°: 78-83-1 (pdf) *PubChem: Isobutyl alcohol *Human Metabolome Database (HMDB): Isobutanol *Food Component Database (FooDB): 2-Methyl-1-propanol *Kyoto Encyclopedia of Genes and Genomes (KEGG): 2-Methyl-1-propanol *ChemBlink: 2-Methyl-1-propanol *Pherobase: Floral Compound – 2me-3OH *Pherobase: Semiochemical – 2me-3OH Luokka:Polttoaineet Luokka:Liuottimet Luokka:Primääriset alkoholit
Aaltoluku

Aaltoluku tarkoittaa aaltoliikkeiden fysiikassa aaltovektorin itseisarvoa. Spektroskopiassa määritellään samanniminen suure, joka tarkoittaa aallonpituuden käänteisarvoa. Aaltoliikkeiden fysiikassa käytetyssä merkityksessä aaltoluku määritellään aallonpituuden \lambda avulla suureena k= 2\pi/\lambda. Se ilmaisee aallon vaiheen muutoksen pituusyksikköä kohti. Näin määritellyn aaltoluvun SI järjestelmän mukainen mittayksikkö on radiaania metrillä (rad/m). Spektroskopiassa käytetyssä merkityksessä aaltoluku määritellään tyhjiössä kulkevalle aallolle kaavalla \tilde{ u}=1/\lambda, missä \tilde{ u} on spektroskooppisen aaltoluvun tunnus. (Jos aalto etenee väliaineessa, suureelle käytetään tavallisesti tunnusta \sigma.) Spektroskooppisen aaltoluvun SI järjestelmän mukainen yksikkö on m−1, mutta yleisesti käytetään sen sijaan yksikköä cm−1, joka perusyksiköissä esitettynä vastaa arvoa 100 m−1. Kun aallon kulmataajuus on ω, niin aaltoliikkeen vaihenopeus on ω/k ja ryhmänopeus on dω/dk. Edellinen kuvaa aallon nollakohdan liikkumisnopeutta ja jälkimmäinen energian tai signaalin siirtymisnopeutta. Jos aaltoliikkeessä ei ole dispersiota, niin nämä ovat yhtä suuria. Vaihenopeudella ei ole ylärajaa mutta ryhmänopeudelle suhteellisuusteoria asettaa ylärajaksi valon nopeuden tyhjössä. Häviöllisessä väliaineessa etenevän tai muuten vaimenevan aallon aaltoluku on kompleksinen suure. Sähkömagneettinen säteily koostuu fotoneista ja sen energiaa määrittää yhtä hyvin aaltoluku, aallonpituus tai taajuus. Spektroskooppiselle aaltoluvulle voidaan siksi kirjoittaa seuraavat yhtä pitävät lausekkeet: :\tilde{ u} = \frac{1}{\lambda} = \frac{ u}{c} = \frac{E}{hc}, missä λ on fotonin aallonpituus tyhjiössä, ν fotonin taajuus, c valonnopeus, E fotonin energia ja h Planckin vakio. Fotonin aaltoluku ja taajuus ovat siis suoraan verrannollisia fotonin energiaan. Infrapunasäteilyn aaltolukualue on noin 10–10 000 cm−1 ja infrapunaspektroskopiassa spektrit piirretään useimmiten aaltolukuyksiköissä. Esimerkiksi karbonyyliryhmä >C=O absorboi yleensä voimakkaasti säteilyä, jonka aaltoluku on 1 700 cm−1:n lähettyvillä. Vastaava taajuus on noin 5,1 * 1013 Hz. Muuntotaulukko (luvut likiarvoja) cm−1 kJ/mol eV 1 cm−1 1 0,01196 0,0001240 1 kJ/mol 83,59 1 0,01036 1 eV 8066 96,49 1 Jos tiedetään fotonin energia, fotonin aaltoluku voidaan selvittää edellä esitetyn yhtälön avulla. Oheisen taulukon mukaan esimerkiksi 1 elektronivoltin verran energiaa sisältävän fotonin aaltoluku on noin 8 066 cm−1. Joskus sanotaan epätäsmällisesti, että ”energia on 100 aaltolukua”, kun tarkoitetaan, että ”energia vastaa aaltolukua 100 senttimetriä miinus yhteen”. Vetyatomin spektriviivat kertova yhtälö ilmoitetaan usein aaltoluvuissa: :\tilde{ u} = R_\mathrm{H}\left({1\over{n_1^2}} - {1\over{n_2^2}}\right), missä RH =109 677 cm−1 on vetyatomin Rydbergin vakio ja n1 ja n2 ovat kvanttilukuja (n2 > n1). ==Aiheesta muualla== *IUPAC:n määritelmä aaltoluvusta Luokka:Aaltoliike
Saïd Aouita

Saïd Aouita (‏, Sa’id Awita, s. 2. marraskuuta 1959 Kenitra, Marokko) on entinen marokkolainen juoksija. Aouita juoksi ensi kertaa arvokisoissa 1983 Helsingin MM-kisoissa, missä hän sijoittui 1 500 metrillä pronssille. 1984 olympialaisissa hän voitti 5 000 metrin juoksun kultamitalin. Hän oli 1980-luvulla kärjessä useilla eri keskipitkillä juoksumatkoilla: Hän on ainoa urheilija, joka on alittanut haamurajat kaikilla keskipitkillä ja pitkillä matkoilla ja juossut 800 metriä alle 1.44:n, 1 500 metriä alle kolmen ja puolen minuutin, 3 000 m alle seitsemän ja puolen minuutin ja 5 000 metriä alle 13 minuutin. Syyskuun 1983 ja syyskuun 1990 välisenä aikana hän voitti 119 juoksemastaan kilpailusta 115. 1987 Rooman MM-kisoissa hän ilmoittautui kaikille juoksumatkoille 800 ja 10 000 metrin väliltä, mutta juoksi vain 5 000 metrin kilpailussa, missä hän voitti kultamitalin. Vuotta myöhemmin Soulin olympialaisissa hän saavutti 800 metrillä pronssia. 1989 Budapestin MM- hallikisoissa hän voitti kultamitalin 3 000 metrillä. Aouita voitti universiadeissa kultaa 1 500 metrillä ajalla 3.38,43 Bukarestissa 1981. ==Maailmanennätykset Athletics.org, World Records== Pvm Aika Laji Paikka 23.8.1985 3.29,46 1 500 m Berliini 16.7.1987 4.50,81 2 000 m Pariisi 20.8.1989 7.29,45 3 000 m Köln 28.5.1987 8.13,45 2 mailia Torino 27.7.1985 13.00,40 5 000 m Oslo 22.7.1987 12.58,39 5 000 m Rooma ==Lähteet== ==Aiheesta muualla== * Luokka:Marokkolaiset kestävyysjuoksijat Luokka:Marokkolaiset keskimatkojen juoksijat Luokka:Marokkolaiset olympiavoittajat Luokka:Vuonna 1959 syntyneet Luokka:Elävät henkilöt
Coupé

Coupé tai coupe on yleensä urheiluautoissa käytettävä matalakattoinen ja kaksiovinen korimalli. Erilaisia coupéiksi luokiteltavia korimalleja on useita. Esimerkiksi hardtop eli kovakatto on tunnettu yhdysvaltalaisissa autoissa. Viistoperäinen coupé taas on tuttu näky vanhempien autojen korivalikoimissa. == Sanan ’coupé’ tai ’coupe’ alkuperä == thumb|Leopold II:n ”juhla-coupé”. Ranskan sana ’coupé’ on johdos verbistä couper, ’leikata’. Sanaa käytettiin alun perin hevoskärrystä, josta oli leikattu etupenkki pois – näin kahden istuttavasta takapenkistä tuli kärryjen ainoa istuin. == Erilaisia coupé-malleja == Perheautoissa coupé-korimalli on usein nimeltään combi coupé. Combi coupé -korit ovat kuitenkin jo etääntyneet alkuperäisestä coupé-mallista monikäyttöisempään suuntaan. Coupé-cabriolet sen sijaan tarkoittaa autoa, jossa on automaattisesti sisään taittuva kovakatto – näin autoa voidaan käyttää sekä coupéna että avoautona. Tämäntyyppiset henkilöautot ovat yleistymässä kovaa vauhtia perinteisten coupé-mallien sijaan. Nykyään on olemassa lähinnä kahdenlaisia coupé-tyyppejä: urheiluautoja joista on ainoastaan coupé-malli – tai tavallisia henkilöautoja, joista on sedanin tai hatchbackin lisäksi urheilullisempi coupé-malli. Lisäksi on henkilöautoja, joista on ainoastaan coupé-malli. Coupé-mallisten henkilöautojen ja urheiluautojen raja on vaikeasti määritettävissä, sillä malleja on hyvin monenlaisia ja eritehoisia. ==Coupé-autoja== ===Henkilöautoja, joista on ainoastaan coupé-malli=== * Chevrolet Camaro * Ford Capri * Ford Probe * Ford Mustang * Opel Calibra * Opel Manta * Opel Monza * Porsche Cayman * Lincoln Mark VIII * Nissan 100NX * Volkswagen Corrado * Volkswagen Scirocco ===Henkilöautoja, joista on sedanin tai hatchbackin lisäksi myös coupé- malli=== * Audi 80 * Audi A5 * Audi S2 * BMW 3-sarja * Ford Taunus * Honda Civic * Honda Accord * Opel Astra * Toyota Camry (Solara) * Toyota Corolla * Citroën C4 * Peugeot 406 * Peugeot 407 * Renault Mégane * Saab 900 * Škoda 1000MB/1100MB * Škoda 100/110 * Mazda 323 * Mercedes-Benz C * Mercedes-Benz E ===Urheilu-coupéita=== * Ford Cougar * Mazda RX-7 * Honda Prelude * Nissan 200SX * Nissan 300ZX * Nissan 350Z * Mercedes-Benz SLR McLaren * Toyota Celica * Toyota Supra * Fiat Coupé * Audi R8 * Audi TT * Smart Roadster-Coupé ===Amerikkalaisia urheilu-coupéita=== * Chevrolet Corvette * Chevrolet Camaro * Pontiac Firebird * Ford GT * Ford Mustang Luokka:Auton korimallit Luokka:Ranskankieliset sanat ja sanonnat Luokka:Seulonnan keskeiset artikkelit
Valeri Medvedtsev

Valeri Aleksejevitš Medvedtsev (, s. 5. heinäkuuta 1964 Iževsk, Venäjä) on venäläinen ampumahiihtäjä, maailmanmestari ja olympiavoittaja. Hän on edustanut arvokisoissa sekä Neuvostoliittoa, IVY:tä että Venäjää. Medvedtsev voitti olympiakultaa viestissä Calgaryssa 1988. Samoissa kisoissa hän otti myös kaksi hopeaa (10 ja 20 km). Albertvillessa 1992 Medvedtsev oli hopealla viestissä (10 km:llä 25.). Hän oli vielä mukana Lillehammerissa 1994 ollen 20 km:llä 24. MM-tasolla hän voitti kolme kultaa Oslosta vuonna 1986 (10, 20 km ja viesti) ja yhden Minskistä vuonna 1990 (20 km). Lake Placidissa 1987 ja Borovetzissa 1993 hän oli mukana viestin hopeajoukkueessa. == Aiheesta muualla == * * Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Venäläiset ampumahiihtäjät Luokka:Venäläiset olympiamitalistit Luokka:Vuonna 1964 syntyneet Luokka:Elävät henkilöt
ATS

ATS voi tarkoittaa seuraavia asioita: *Auto Technisches Spezialzubehör, entinen saksalainen Formula 1 -talli ja nykyinen vannevalmistaja *automaattinen tasonsäätö *ATS, ohjelmointikieli *Automobili Turismo e Sport, entinen italialainen Formula 1 -talli *Applications Technology Satellite, NASAn satelliittiperhe *Ilmaliikennepalvelu (Air traffic services) *Itävallan šillinki (Austrian schilling), entinen rahayksikkö. *Suomen Atomiteknillinen Seura